9. การควบคุมภายใน

บริษัทได้ให้ความสำคัญในแนวทางที่จะสร้างมาตรฐานการปฏิบัติงานในองค์กรให้เป็นที่ยอมรับ
และเชื่อถือต่อผู้ถือหุ้น นักลงทุน หน่วยงานราชการ องค์กรธุรกิจ และสถาบันการเงินต่างๆ
มีกระบวนการควบคุมภายในที่จะทำให้ระบบการทำงานมีความถูกต้อง รวดเร็ว โปร่งใส
ตรวจสอบได้
และสอดคล้องกับนโยบายของตลาดหลักทรัพย์แห่งประเทศไทยที่จะส่งเสริมให้บริษัทจดทะเบียนเสริมสร้างระบบการบริหาร
และกำกับองค์กรที่ดี (Good Corporate Governance)
โดยบริษัทได้แต่งตั้งคณะกรรมการตรวจสอบ (Audit Committee) ซึ่งมีสมาชิกรวม 3 ท่าน
ประกอบด้วย ประธานกรรมการตรวจสอบ และกรรมการตรวจสอบ จำนวน 2 ท่าน
มีวาระตามวาระการเป็นกรรมการบริษัท วาระละ 3 ปี
เป็นผู้มีหน้าที่สำคัญในการดูแลรายงานทางการเงินให้ตรงต่อความเป็นจริง ครบถ้วน เพียงพอ
และเชื่อถือได้
ตลอดจนดูแลให้การดำเนินงานของบริษัทมีระบบการควบคุมภายในที่เหมาะสมและมีประสิทธิภาพ
ปฏิบัติตามข้อกำหนดและกฎหมาย ไม่ให้เกิดความขัดแย้งทางผลประโยชน์ (Conflict of
Interest) และได้จัดตั้งหน่วยงานตรวจสอบภายในซึ่งขึ้นตรงต่อคณะกรรมการตรวจสอบมาตั้งแต่ ปี
2543 จนถึงปัจจุบัน โดยคณะกรรมการตรวจสอบมีการประชุมร่วมกันกับผู้สอบบัญชีรับอนุญาตของบริษัท
กรรมการผู้จัดการ และผู้บริหารระดับสูงของบริษัท เพื่อพิจารณา
และประเมินนโยบายการควบคุมและตรวจสอบ
รายงานผลการตรวจสอบภายในตามแผนงานที่ได้กำหนดขึ้นล่วงหน้าเป็นประจำทุกปี
นำเสนอต่อคณะกรรมการบริษัทรับทราบ

แผนงานการตรวจสอบภายใน ประจำปี
ซึ่งได้กำหนดขึ้นโดยการประเมินประสิทธิภาพของระบบการควบคุมภายในตามแนวทางของ COSO
(The Committee of Sponsoring Organization of the Tread way Commission)
เพื่อพิจารณาเลือกหัวข้อที่จะนำมาวางแผนงานการตรวจสอบประจำปี
โดยจะหมุนเวียนไปทุกหน่วยงานในองค์กร ไม่ได้เฉพาะเจาะจง
รวมทั้งการจัดทำรายงานผลการตรวจสอบภายในเพื่อรายงานต่อคณะกรรมการตรวจสอบ
ประกอบด้วยสาระสำคัญต่างๆ เช่น วัตถุประสงค์ ขอบเขต
ผลการประเมินความเพียงพอและคุณภาพของระบบการควบคุมภายในโดยพิจารณาการแบ่งแยกหน้าที่ระหว่างหน่วยงานเพื่อให้เกิดการถ่วงดุลและตรวจสอบ
การตรวจสอบระบบการปฏิบัติงานเพื่อให้มั่นใจว่าพนักงานผู้ปฏิบัติมีความเข้าใจในระบบงานอย่างถูกต้อง
รวมทั้งการให้ข้อเสนอแนะในข้อบกพร่องที่เป็นสาระสำคัญ เพื่อให้เกิดการปรับปรุงแก้ไข
ตลอดจนกำหนดให้มีการตรวจติดตามเพื่อประเมินผลการปฏิบัติตามแนวทางแก้ไขปรับปรุง
เพื่อให้การปฏิบัติงานของพนักงานมีประสิทธิภาพและเป็นไปตามนโยบายบริษัทกำหนด
อันจะเกิดประโยชน์สูงสุดทั้งแก่บริษัทและผู้มีส่วนได้เสีย

บริษัทได้กำหนดนโยบายการควบคุมภายในเพื่อให้เหมาะสมกับสภาพการดำเนินงาน ดังนี้

องค์กรและสภาพแวดล้อม

มีการกำหนดแนวปฏิบัติที่ดีเกี่ยวกับการควบคุมภายใน
และจัดทำนโยบายและระเบียบวิธีปฏิบัติงานไว้อย่างเป็นลายลักษณ์อักษร
รวมถึงการจัดให้มีการฝึกอบรมให้ความรู้และพัฒนาทักษะการปฏิบัติงานแก่พนักงานอย่างสม่ำเสมอ
ทั้งยังจัดให้มีคู่มือพนักงานกำหนดระเบียบวินัยของพนักงาน จรรยาบรรณในวิชาชีพ
รวมถึงกำหนดบทลงโทษการกระทำความผิดระเบียบวินัย และความผิดขั้นร้ายแรงไว้ด้วย นอกจากนี้
บริษัทได้จัดให้มีการสอบทานการปฏิบัติงานและการควบคุมภายในโดยผู้ปฎิบัติงานเป็นประจำ
เพื่อเสริมสร้างให้ผู้ปฏิบัติงานเกิดความรอบคอบ ระมัดระวังในการปฏิบัติงาน

การบริหารความเสี่ยง

บริษัทได้มีการประเมินและวิเคราะห์สาเหตุของความเสี่ยงที่เกิดทั้งจากภายในและภายนอก
ซึ่งได้ร่วมกันกำหนด กลยุทธ์ การดำเนินงานจากทุกฝ่าย โดยบุคลากร ผู้บริหาร
และคณะกรรมการบริษัททุกเดือน เพื่อให้สามารถบ่งชี้เหตุการณ์ที่อาจเกิดขึ้นและมีผลกระทบต่อองค์กร
เพื่อให้สามารถจัดการความเสี่ยงให้อยู่ในระดับที่บริษัทยอมรับได้

การควบคุมการปฏิบัติงานของฝ่ายบริหาร

บริษัทมีการกำหนดขอบเขตอำนาจหน้าที่ความรับผิดชอบ ของคณะกรรมการฝ่ายผู้บริหาร
และผู้ปฏิบัติงานในแต่ละระดับไว้อย่างชัดเจน
และได้ปรับปรุงตารางอำนาจอนุมัติของฝ่ายบริหารให้เหมาะสมสอดคล้องกับสถานการณ์ปัจจุบัน
รวมทั้งการติดตามการดูแลการดำเนินงานของบริษัทร่วมอย่างสม่ำเสมอ นอกจากนี้
คณะกรรมการตรวจสอบได้พิจารณาทบทวนแผนการตรวจสอบประจำปีของหน่วยงานตรวจสอบภายใน
เพื่อให้มั่นใจว่าแผนงานการตรวจสอบภายในถูกกำหนดไว้ครบทุกกระบวนการการปฏิบัติงานที่มีความเสี่ยงสูง
ทั้งด้านการเงิน ระบบการปฏิบัติงาน ตลอดจนการปฏิบัติตามประกาศ ข้อกำหนด
และกฎหมายที่เกี่ยวข้องกับการดำเนินงานของบริษัท
และได้พิจารณาประเด็นสำคัญและปัญหาที่ตรวจพบจากการตรวจสอบโดยผู้ตรวจสอบภายใน
และข้อเสนอแนะต่างๆของผู้ตรวจสอบภายนอก
เพื่อให้ฝ่ายบริหารพิจารณาปรับปรุงแก้ไขให้มีประสิทธิภาพยิ่งขึ้น

ระบบสารสนเทศ และการสื่อสารข้อมูล

บริษัทมีการจัดระบบข้อมูลในการนำเสนอแต่ละระดับ ที่ทันต่อสถานการณ์
เพื่อใช้ในการวางแผนและการตัดสินใจ
ตลอดจนระบบการสำรองข้อมูลทั้งของฝ่ายปฏิบัติการและฝ่ายประมวลผล
จัดให้มีหน่วยงานที่ทำหน้าที่ดูแลเอกสารสำคัญโดยตรง
การจัดเก็บเอกสารการบันทึกบัญชีตามที่กฎหมายกำหนด
รวมทั้งจัดช่องทางการสื่อสารที่มีคุณภาพเพื่อให้มั่นใจว่า ผู้บริหารและพนักงานทุกคนเข้าใจ นโยบาย
ข่าวสารภายใน
และกระบวนการปฏิบัติงานที่เกี่ยวข้องกับหน้าที่ความรับผิดชอบของแต่ละฝ่ายอย่างถูกต้องครบถ้วน

ระบบการติดตาม

บริษัทจัดให้มีการติดตามและประเมินผลในทุกหน่วยงาน
โดยให้มีการนำเสนอผลการปฏิบัติเปรียบเทียบกับเป้าหมายของแต่ละหน่วยงาน
รวมทั้งฝ่ายตรวจสอบภายในที่ได้กำหนดเป็นนโยบายในการเข้าตรวจติดตามภายหลังการเข้าตรวจสอบตามแผนงานประจำปี
ตลอดจนในส่วนของคณะกรรมการบริษัทที่มีการติดตามและประเมินผลการดำเนินงานของบริษัทเป็นประจำทุกเดือนเพื่อเปรียบเทียบกับงบประมาณ
โดยคณะกรรมการได้ซักถามถึงสาเหตุและปัจจัยที่ให้เป็นไปตามและไม่เป็นไปตามประมาณการหรือเป้าหมายที่กำหนด
ทั้งด้านรายรับและค่าใช้จ่าย ทั้งนี้เพื่อให้เกิดประสิทธิภาพและประสิทธิผล
รวมถึงความระมัดระวังในการบริหาร ตลอดจนการให้ข้อเสนอแนะที่เป็นประโยชน์ที่จะทำให้บริษัท
สามารถบรรลุวัตถุประสงค์ที่ตั้งไว้ได้อย่างประหยัดและสมเหตุสมผล

ทั้งนี้ผู้สอบบัญชีจากสำนักงาน เอ.เอ็ม.ที.แอสโซซิเอท
ได้ศึกษาและประเมินประสิทธิภาพระบบการควบคุมภายในด้านบัญชี
และตรวจสอบงบการเงินของบริษัทสำหรับปีสิ้นสุดวันที่ 31 ธันวาคม 2553
ผู้สอบบัญชีพบข้อสังเกต/จุดอ่อนบางประการ ซึ่งอาจมีผลต่อระบบการควบคุมภายในด้านบัญชีของบริษัท
ผู้สอบบัญชีจึงได้เสนอข้อคิดเห็นพร้อมทั้งข้อเสนอแนะเพื่อให้บริษัท
ดำเนินการแก้ไขปรับปรุงให้เหมาะสมในแต่ละกรณี
โดยผู้บริหารของบริษัทได้ให้ความเห็นต่อข้อสังเกตดังกล่าว ซึ่งมีรายละเอียดสรุปได้ดังนี้

+------------------------------------+---------------------------------+
| ข้อสังเกตของผู้สอบบัญชี                  | ความเห็นของผู้บริหารของบริษัท         |
+====================================+=================================+
| 1.                                 |   1.                            |
| จาก                                |   เนื่องจาก                       |
| การสังเกตการณ์การตรวจนับสินค้าคงเหลือของ | บริษัทอยู่ระหว่างการพัฒนาระบบสารสนเทศ |
| บริษัท ไทย โอ.พี.พี. จำกัด (มหาชน)      |   รวมทั้งบุคลากร                   |
| เมื่อวันที่ 6 มกราคม 2554               | ฝ่ายคลังสินค้ามีการเปลี่ยนแปลงค่อนข้างสูง |
| พบว่าไม่สามารถกระทบยอดสินค้า ณ         |   จึงส่งผลให้เกิดผลต่างดังกล่าวขึ้น ซึ่ง ณ |
| วันที่ตรวจนับ                          |   ปัจ                            |
| ให้ตรงกับบัญชีคุมสินค้าของฝ่ายบัญชี ณ วันที่ 31 | จุบันอยู่ระหว่างการปรับปรุงแก้ไขให้ถูกต้อง |
| ธันวาคม 2553 ได้แก่ สินค้าจำนวน 2       |   โดยคาดว่าจะแก้ไขให้แล้วเสร็จเดือน   |
| ประเภท ดังนี้                         |   มีนาคม 2554                    |
|                                    |                                 |
| นับได้ รายงาน ผลต่าง                  |                                 |
|                                    |                                 |
| 1. Skin Vacuum 535 557 (22)        |                                 |
|                                    |                                 |
| 2. OPP Heat Sealable 599 654 (55)  |                                 |
+------------------------------------+---------------------------------+